Įsakymas netenka galios 2017-01-01:

Lietuvos Respublikos aplinkos ministerija, Įsakymas

Nr. D1-713, 2016-10-27, paskelbta TAR 2016-11-21, i. k. 2016-27168

Dėl statybos techninio reglamento STR 1.01.03:2017 „Statinių klasifikavimas“ patvirtinimo

Suvestinė redakcija nuo 2012-03-01 iki 2016-12-31

Įsakymas paskelbtas: Žin. 2010, Nr. 115-5903, i. k. 110301MISAK00D1-812

LIETUVOS RESPUBLIKOS APLINKOS MINISTRO

ĮSAKYMAS

DĖL STATYBOS TECHNINIO REGLAMENTO STR 1.01.07:2010 „NESUDĖTINGI STATINIAI“ PATVIRTINIMO

2010 m. rugsėjo 27 d. Nr. D1-812

Vilnius

Vadovaudamasis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597) 2 straipsnio 6 dalimi, 10 straipsnio 9 dalimi, 20 straipsnio 11 dalimi ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819) 1.1.3 ir 1.1.11 punktais,

Tvirtinu statybos techninį reglamentą STR 1.01.07:2010 „Nesudėtingi statiniai“ (pridedama).

Aplinkos ministras	Gediminas Kazlauskas

PATVIRTINTA

Lietuvos Respublikos aplinkos ministro

2010 m. rugsėjo 27 d.

įsakymu Nr. D1-812

STATYBOS TECHNINIS REGLAMENTAS STR 1.01.07:2010

„NESUDĖTINGI STATINIAI“

I. BENDROSIOS NUOSTATOS

1. Statybos techninis reglamentas STR 1.01.07:2010 „Nesudėtingi statiniai“ (toliau – Reglamentas) nustato:

1.1. nesudėtingų statinių sąrašą ir statinių priskyrimo nesudėtingiems statiniams ypatumus;

1.2. nesudėtingiems statiniams priskirtų pastatų ir inžinerinių statinių paprastų konstrukcijų požymius ir techninius parametrus;

1.3. nesudėtingų statinių projektavimui, statybai, statinio projekto vykdymo priežiūrai vadovaujančių neatestuotų asmenų kvalifikacinius reikalavimus.

2. Reglamentas netaikomas atliekant kultūros paveldo statinio tvarkomuosius statybos darbus.

3. Reglamentas yra privalomas visiems statybos dalyviams, viešojo administravimo subjektams, inžinerinių tinklų susisiekimo komunikacijų savininkams (ar naudotojams), taip pat kitiems juridiniams ir fiziniams asmenims ar kitoms organizacijoms, kurių veiklos principus statybos srityje nustato Statybos įstatymas [4.1].

II. NUORODOS

4. Reglamento nuorodose įrašyti teisės aktai:

4.1. Lietuvos Respublikos statybos įstatymas (Žin., 1996, Nr. 32-788; 2001, Nr. 101-3597);

4.2. Lietuvos Respublikos atsinaujinančių išteklių energetikos įstatymas (Žin., 2011, Nr. 62-2936);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.3. Lietuvos Respublikos saugomų teritorijų įstatymas (Žin., 1993, Nr. 63-1188; 2001, Nr. 108-3902);

4.4. Lietuvos Respublikos potencialiai pavojingų įrenginių priežiūros įstatymas (Žin., 1996, Nr .46-1116; 2000, Nr. 89-2742);

4.5. Lietuvos Respublikos sodininkų bendrijų įstatymas (Žin., 2004, Nr. 4-40);

4.6. Lietuvos Respublikos ūkio ministro 2008 m. sausio 9 d. įsakymas Nr. 4-6 „Dėl Skirstomųjų plieninių dujotiekių įrengimo taisyklių ir Skirstomųjų polietileninių dujotiekių įrengimo taisyklių patvirtinimo“ (Žin., 2008, Nr. 9-320);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.7. Lietuvos Respublikos elektroninių ryšių įstatymas (Žin., 2004, Nr. 69-2382);

4.8. Lietuvos Respublikos Vyriausybės 1992 m. gegužės 12 d. nutarimas Nr. 343 „Dėl Specialiųjų žemės ir miško naudojimo sąlygų patvirtinimo“ (Žin., 1992, Nr. 22-652; 1996, Nr. 2-43);

4.9. Lietuvos Respublikos Vyriausybės 2002 m. vasario 26 d. nutarimas Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819);

4.10. Lietuvos Respublikos Vyriausybės 2008 m. lapkričio 19 d. nutarimas Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (Žin., 2008, Nr. 137-5411);

4.11. Lietuvos Respublikos Vyriausybės 2004 m. rugpjūčio 17 d. nutarimas Nr. 966 „Dėl Pramoninių avarijų prevencijos, likvidavimo ir tyrimo nuostatų ir Pavojinguosiuose objektuose esančių medžiagų, mišinių ar preparatų, priskiriamų pavojingosioms medžiagoms, sąrašo ir priskyrimo kriterijų aprašo patvirtinimo“ (Žin., 2004, Nr. 130-4649; 2008, Nr. 109-4159);

4.12. statybos techninis reglamentas STR 2.07.01:2003 „Vandentiekis ir nuotekų šalintuvas. Pastato inžinerinės sistemos. Lauko inžineriniai tinklai“ (Žin., 2003, Nr. 83-3804);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.13. statybos techninis reglamentas STR 1.05.06:2010 „Statinio projektavimas“ (Žin., 2005, Nr. 4-80; 2010, Nr. 115-5902);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.14. statybos techninis reglamentas STR 1.14.01:1999 „Pastatų plotų ir tūrių skaičiavimo tvarka“ (Žin., 1999, Nr. 84-2507);

4.15. statybos techninis reglamentas STR 1.07.01:2010 „Statybą leidžiantys dokumentai“ (Žin., 2010, Nr. 116-5944);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.16. statybos techninis reglamentas STR 1.01.08:2002 „Statinio statybos rūšys“ (Žin., 2002, Nr. 119-5372);

4.17. statybos techninis reglamentas STR 2.02.09:2005 „Vienbučiai ir dvibučiai gyvenamieji pastatai“ (Žin., 2005, Nr. 93-3464);

4.18. statybos techninių reikalavimų reglamentas STR 2.06.01:1999 „Miestų, miestelių ir kaimų susisiekimo sistemos“ (Žin., 1999, Nr. 27-773);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.19. statybos techninis reglamentas STR 1.01.09:2003 „Statinių klasifikavimas pagal jų naudojimo paskirtį“ (Žin., 2003, Nr. 58-2611);

4.20. Lietuvos Respublikos aplinkos ministro ir Lietuvos Respublikos žemės ūkio ministro 2005 m. liepos 14 d. įsakymas Nr. D1-367/3D-342 „Dėl Aplinkosaugos reikalavimų mėšlui tvarkyti patvirtinimo“ (Žin., 2005, Nr. 92-3434; 2010, Nr. 85-4492);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.21. kelių techninis reglamentas KTR 1.01:2008 „Automobilių keliai“ (Žin., 2008, Nr. 9-322);

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.22. Slėginių įrenginių techninis reglamentas (Žin., 2000, Nr. 88-2726).

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

4.23. Neteko galios nuo 2011-07-24

Punkto naikinimas:

Nr. D1-578, 2011-07-19, Žin. 2011, Nr. 96-4531 (2011-07-23), i. k. 111301MISAK00D1-578

III. PAGRINDINĖS SĄVOKOS

5. Reglamente vartojamos sąvokos suprantamos taip, kaip jos apibrėžtos Statybos įstatyme [4.1], Sodininkų bendrijų įstatyme [4.5], Atsinaujinančių išteklių energetikos įstatyme [4.2], statybos techniniame reglamente STR 1.01.09:2003 „Statinių klasifikavimas pagal jų naudojimo paskirtį“ [4.19], statybos techniniame reglamente STR 2.02.09:2005 „Vienbučiai ir dvibučiai gyvenamieji pastatai“ [4.17], statybos techniniame reglamente STR 1.14.01:1999 „Pastatų plotų ir tūrių skaičiavimo tvarka“ [4.14], Lietuvos Respublikos aplinkos ministro ir Lietuvos Respublikos žemės ūkio ministro 2005 m. liepos 14 d. įsakyme Nr. D1‑367/3D‑342 „Dėl Aplinkosaugos reikalavimų mėšlui tvarkyti patvirtinimo“ [4.20]. Kitos Reglamente vartojamos sąvokos:

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

5.1. atraminė sienutė – inžinerinis statinys, saugantis nuo griuvimo ar nušliaužimo už jos esantį gruntą;

5.2. namo sklypas – nuosavybės ar kita teise valdomas žemės sklypas su jame esančiais vieno ar dviejų butų gyvenamuoju namu ir jo priklausiniais;

5.3. stoginė – inžinerinis statinys, stogas ant stulpų (gali būti su galinėmis sienomis ar be jų) žmonėms ar daiktams pridengti nuo kritulių ir saulės, kuris gali būti atskiras statinys ar priestatas prie kito pastato;

5.4. vėjo elektrinė (jėgainė) – elektros energijos gamintojo nuosavybės ar kita teise valdomas energetikos objektas, skirtas elektros energijai iš vėjo energijos gaminti, susidedantis iš vieno ar daugiau tarpusavyje technologiškai susijusių elektros energiją generuojančių įrenginių [4.2].

Papildyta papunkčiu:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

IV. NESUDĖTINGŲ STATINIŲ SĄRAŠAS ir statinių priskyrimo nesudėtingiems statiniams ypatumai

6. Nesudėtingi statiniai skirstomi į šias grupes:

6.1. I grupės nesudėtingi statiniai;

6.2. II grupės nesudėtingi statiniai.

7. Nesudėtingų statinių sąrašas pateikiamas Reglamento priede. Šio priedo 1 ir 2 lentelėse nurodyti objektai laikomi nesudėtingais statiniais tik tais atvejais, jei jie atitinka Statybos įstatyme [4.1] nustatytą statinio apibrėžtį.

8. Nesudėtingi statiniai valstybiniuose parkuose, valstybiniuose rezervatuose, valstybiniuose draustiniuose, biosferos rezervatuose turi atitikti specialiuosius projektavimo ir statybos reikalavimus, nustatytus saugomų teritorijų individualiuose apsaugos reglamentuose ir saugomų teritorijų regioniniuose architektūriniuose reglamentuose [4.3].

9. Objektai, kurių statinio matmenų įvertinimo koeficientas K < 10, nelaikomi nesudėtingais statiniais ir jiems netaikomi Statybos įstatymo [4.1] reikalavimai. Statinio matmenų įvertinimo koeficientas K apskaičiuojamas pagal priede pateiktą formulę.

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

10. Nesudėtinguose statiniuose atstumas tarp atraminių konstrukcijų neturi viršyti 6,0 m.

V. PASTATŲ IR INŽINERINIŲ STATINIŲ, PRISKIRTŲ NESUDĖTINGiems STATINIams, PAPRASTŲ KONSTRUKCIJŲ POŽYMIAI IR TECHNINIAI PARAMETRAI

11. Pastatų ir inžinerinių statinių, priskirtų I ir II grupės nesudėtingiems statiniams, konstrukcijos laikomos paprastomis, jei statytojas turi techninę galimybę iš jų pastatyti (sumontuoti) statinį:

11.1. savo, šeimos narių ir pasitelktų (pasamdytų) fizinių asmenų jėgomis, daugiausia naudojant rankų darbą ir nesudėtingus mechanizmus (rangovui statytojas gali pavesti atlikti tik kai kuriuos sudėtingus, ypač specialiuosius, darbus, kai juos atlikti privaloma nustatyta kvalifikacija);

11.2. nenaudojant potencialiai pavojingų įrenginių [4.4], išskyrus kėlimo kranus, kai montuojami pamatai, perdangos ir kt. statybos produktai, kurių negalima pakelti rankomis ar paprastais mechanizmais.

12. Nesudėtingų statinių techniniai parametrai pateikiami Reglamento priede.

VI. nesudėtingų statinių projektavimui, statybai, statinio projekto vykdymo priežiūrai vadovaujančių neatestuotų asmenų kvalifikaciniAI reikalavimai

13. Nesudėtingų statinių projektavimui, statybai, statinio projekto vykdymo priežiūrai turi teisę vadovauti, fizinis asmuo, baigęs aukštojo ar specialiojo vidurinio mokslo studijas ir įgijęs architektūros, geologijos ir minerologijos mokslų studijų krypčių, technologijos mokslų studijų srities ar šioms kryptims ir sričiai prilyginamą išsilavinimą. Šio išsilavinimo nereikia kai supaprastintas statinio projektas rengiamas pasinaudojant kito tokio statinio (kai išlaikomi statinio matmenys ir statybos produktai ) supaprastinto projekto sprendiniais; tokiu atveju valstybės tarnautojams pateikiamas ir statinio supaprastintas projektas, kurio sprendiniais pasinaudota.

VII. BAIGIAMOSIOS NUOSTATOS

14. Nesudėtingo statinio projektą privaloma rengti, kai pagal statybos techninio reglamento STR 1.07.01:2002 „Statybos leidimas“ [4.15] reikalingi rašytiniai pritarimai statinio projektui.

15. Nesudėtingo statinio projektas rengiamas pagal statybos techninį reglamentą STR 1.05.06:2010 „Statinio projektavimas“ [4.13].

Punkto pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

16. Ginčai dėl Reglamento taikymo nagrinėjami įstatymų nustatyta tvarka.

_________________

Statybos techninio reglamento STR

1.01.07:2010 „Nesudėtingi statiniai“

priedas

NESUDĖTINGŲ STATINIŲ SĄRAŠAS

PASTATAI

1 lentelė

Eil. Nr.	Pastatai	Techniniai parametrai	Pastabos

Didžiausias aukštis, m	Didžiausias plotas, m2

I grupė	II grupė	I grupė	II grupė

1.	Gyvenamasis (vieno, dviejų butų) namas	_	8,5	_	80	Projektuojami pagal STR 2.02.09:2005 „Vienbučiai ir dvibučiai gyvenamieji pastatai“ nustatytus reikalavimus [4.17]
2.	Pagalbinio ūkio paskirties pastatai – be gyvenamųjų patalpų [4.19 ]	5	8,5	50	80
3.	Šiltnamis	5	_	80	_
4.	Sodo namas [4.5]	8,5	_	80	_
5.	Kiti negyvenamieji pastatai* [4.19]	5	8,5	50	80

* išskyrus pastatus, kuriuose:

naudojamos ar saugomos pavojingos medžiagos, nepriklausomai nuo jų ribinių kiekių [4.11];

yra potencialiai pavojingi įrenginiai, nepriklausomai nuo jų parametrų;

naudojami atviros liepsnos įrenginiai (išskyrus buitinius).

Pastaba. 1 lentelėje nurodytų pastatų rūsiai negali būti įrengti už pastatų ribų.

Pastraipos pakeitimai:

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

INŽINERINIAI STATINIAI

2 lentelė

Eil. Nr.	Inžineriniai statiniai	I grupė	II grupė	Pastabos
1.	Susisiekimo komunikacijos:
1.1.	E1, E2, F1, F2 kategorijų gatvės [4.18]	+	-
1.2.	D2 kategorijos gatvės [4.18]	-	+
1.3.	Iv kategorijos vietinės reikšmės keliai [4.21]	-	+
1.4.	IIv ir IIIv kategorijų vietinės reikšmės keliai [4.21]	+	-
2.	Inžineriniai tinklai:
2.1.	Vandentiekio įvadiniai tinklai, kurių išorinis vamzdžio skersmuo mažesnis kaip 50 mm [4.12], [4.19]	+	–	8)
2.2.	Vandentiekio įvadiniai tinklai, kurių išorinis vamzdžio skersmuo nuo 50 iki 110 mm [4.12], [4.19]	–	+	8)
2.3.	Nuotekų tinklai, kurių išorinis skersmuo mažesnis kaip 160 mm [4.12], [4.19]	+	–
2.4.	Nuotekų tinklai, kurių išorinis skersmuo nuo 160 iki 200 mm [4.12], [4.19]	–	+
2.5.	Vidutinio ir mažo slėgio gamtinių dujų įvadai [4.6]	–	+
2.6.	Mažo slėgio suskystintų naftos dujų įvadai	–	+
2.7.	Iki didžiausio leidžiamojo 16 barų slėgio p(s) šilumos tiekimo tinklai, kurių išorinis vamzdžio skersmuo mažesnis kaip 115 mm [4.22]	–	+
3.	Įvairios užtvaros (tvoros, aptvarai, diendaržiai, voljerai):	1)
3.1.	aukštis ≥ 1 m, ≤ 2 m	+	–
3.2.	aukštis > 2 m, ≤ 5 m aukštesnių kaip 2 m užtvarų dalių akytumas ≥ 80 proc.	–	+
4.	Atraminės sienutės:	2)
4.1.	aukštis ≥ 0,2 m, ≤ 1 m	+	-
4.2.	aukštis > 1 m, ≤ 2 m	-	+
5.	Įvairios užtvaros ant atraminių sienučių:	3) 7)
5.1.	3.1 ir 4.1 punktuose nurodytų parametrų	+	-
5.2.	3.2 ir 4.2 punktuose nurodytų parametrų	-	+
6.	Inžineriniai statiniai paviršinio vandens telkiniuose, išskyrus hidrotechninius statinius:
6.1.	aukštis ≤ 2 m; K< 500	+	-	4); 7)
6.2.	aukštis > 2 m, ≤ 4 m; K ≥ 500	-	+	4); 7)
7.	Mėšlidės ir skysto mėšlo (srutų) kauptuvai: aukštis ≤ 4 m; plotas ≤ 1500 m2	-	+	5)
8.	Plokščiadugniai grūdų saugojimo bokštai:
8.1.	aukštis ≤ 9 m; plotas ≤ 80 m2	+	-	5); 7)
8.2.	aukštis > 9 m, ≤ 15 m; plotas > 80 m2, ≤ 200 m2	-	+	5); 7)
9.	Siloso ir šienainio tranšėjos:
9.1.	aukštis ≤ 2,5 m, K ≤ 16000	+	-	4); 7)
9.2.	aukštis > 2,5 m, ≤ 4 m; 16000 < K ≤ 65000	-	+	4); 7)
10.	Stacionarios grūdų džiovyklos: aukštis ≤ 15 m; plotas ≤ 40 m2	-	+	5)
11.	Žemės ūkio technikos lauko plovyklos	-	+
12.	Vėjo elektrinės (jėgainės) [4.2]:
12.1.	galingumas ≥ 0,5 kW, ≤ 10 kW	+	-
12.2.	galingumas > 10 kW, ≤ 30 kW	-	+
13.	Saulės šviesos energijos elektrinės, saulės šilumos energijos kolektoriai: galingumas ≤ 30 kW	-	+
14.	Žaibosaugos statiniai	-	+	6)
15.	Elektroninių ryšių perdavimo statiniai:	6)
15.1.	aukštis ≥ 5 m, ≤ 15 m	+	-
15.2.	aukštis > 15 m, ≤ 30 m	-	+
16.	Šachtiniai šuliniai	+	-
17.	Kiti šios lentelės 1–15 punktuose nenurodytų paskirčių inžineriniai statiniai:	6)
17.1.	Plokšti horizontalūs inžineriniai statiniai (terasos, aikštelės ir kt.):
17.1.1.	plotas ≥ 10 m2, ≤ 100 m2	+	-	5)
17.1.2.	plotas > 100 m2, ≤ 10000 m2	-	+	5)
17.2.	Kiti inžineriniai statiniai, ne aukštesni kaip 15 m
17.2.1.	10 ≤ K ≤ 10000	+	-	4)
17.2.2.	10000 < K ≤ 40000	-	+	4)

1) aukštis nuo žemės paviršiaus. Jei dėl cokolinės dalies įrengimo atsiranda iki 0,2 m aukščių skirtumas tarp žemės paviršių, aukštis skaičiuojamas nuo žemesniojo žemės paviršiaus. Jei aukščių skirtumas didesnis kaip 0,2 m, laikoma, kad užtvara įrengiama ant atraminės sienutės; šiuo atveju taikomos lentelės 5 punkto nuostatos;

2) aukštis nuo žemesniojo žemės paviršiaus;

3) atraminės sienutės aukštis nuo žemesniojo žemės paviršiaus; užtvaros aukštis nuo atraminės sienutės viršaus;

4) K – statinio matmenų įvertinimo koeficientas, apskaičiuojamas pagal formulę:

K = S × H3 ,

kur:

S – statinio išorinio kontūro vertikalios projekcijos į žemės ir (ar) vandens paviršių plotas, neįskaičiuojant šios projekcijos viduje esančių didesnių kaip 10 m2 laisvų (neužstatytų) žemės ir (ar) paviršiaus plotų;

H – statinio aukštis, matuojamas nuo statiniu užstatyto žemės paviršiaus vidutinės altitudės iki statinio aukščiausiojo (požeminiam statiniui – giliausio) laikančiųjų konstrukcijų taško, m;

5) plotas skaičiuojamas pagal 4) nurodytus principus;

6) įrengiant ant pastato, vadovaujamasi STR 1.01.08:2002 „Statinio statybos rūšys“ [4.16] reikalavimais;

7) jei vienas iš parametrų atitinka I grupę, o kitas – II grupę, laikoma, kad statinys yra II grupės;

8) išskyrus vandentiekio tinklus, kuriuose įrengiami gaisriniai hidrantai.

Lentelės pakeitimai:

Nr. D1-167, 2012-02-23, Žin., 2012, Nr. 26-1202 (2012-02-29); Žin., 2012, Nr. 30-0 (2012-03-10), i. k. 112301MISAK00D1-167

_________________

Pakeitimai:

1.

Lietuvos Respublikos aplinkos ministerija, Įsakymas

Nr. D1-578, 2011-07-19, Žin., 2011, Nr. 96-4531 (2011-07-23), i. k. 111301MISAK00D1-578

Dėl Lietuvos Respublikos aplinkos ministro 2010 m. rugsėjo 27 d. įsakymo Nr. D1-812 "Dėl statybos techninio reglamento STR 1.01.07:2010 "Nesudėtingi statiniai" patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-167, 2012-02-23, Žin., 2012, Nr. 26-1202 (2012-02-29); Žin., 2012, Nr. 30-0 (2012-03-10), i. k. 112301MISAK00D1-167

Dėl Lietuvos Respublikos aplinkos ministro 2010 m. rugsėjo 27 d. įsakymo Nr. D1-812 "Dėl statybos techninio reglamento STR 1.01.07:2010 "Nesudėtingi statiniai" patvirtinimo" pakeitimo